dh-unibe/image-text_koenigsfelden-charters-post-1500 huggingface dataset:
Ich, Caspar Kutler, der zit obervogt zuͦ Schenkenberg,
thuͦn kûnd mencklichem mit diszem briefs, ✳ das, als
ich hùt dato zuͦ Remingenn ✳ an stat und in namenn
der edlenn, strengenn, eren vestenn, fromen, fùrsich¬ ✳
tigenn, erszamen̄, wyszenn ✳ miner gnedigen herrenn
schultheszenn und radt zù Bernn offenlich gericht
hab, ✳ fùr mich und verbannes gericht verfùrsprecht
komenn ist ✳ der from̄, vest Hans Uͦrich Zechender,
burger zuͦ Bernn, ✳ der zit hofmeister zuͦ Kùngszfeld₎,
an einem, ✳ und Hansz Kilcher von Viligenn ✳ am
andern̄ theil. ✳ offnet gedachter min her hofmeister,
wie das der hof Kùngszfeld₎ by den sibenzig jaren̄
oder lenger ✳ ein mùt kernen geltz jerlichs zinsz hete
ingends gehept ✳ und an hof Kungszfeld₎ von Belinen
Alapferin, gastmeisterin zuͦ Kungszfelden, komen̄, ✳ semlicher mùt kernen geltz ✳ nach lùt unszer gnedigenn
heren zuͦ Bernn reformation̄ ✳ zuͦ gelt zinsz geschlagenn.
da aber obgedachter Hans Kilcher ✳ sich den zinsz zegeben̄ widerte, ✳ vermeint, des houptguͦtz nit so viel ze sin,
als er aber verzinszenn muͦste, ✳ deszhalb er den zinsz
nit geben welte, ✳ das in nit wenig bedurete, ✳ und
damit niemant unrecht bescheche ✳ und mencklich
verneme, ✳ das im, Hans Kilcher, recht und nit ungütlich
bescheche, ✳ begerte er, das der houptbrief verhört wurde, ✳
semlichs dan ouch mit einheliger urteil zebeschechen
erkent ward. ✳ und facht der selb brief also an: ✳
Ich, Uͦli Meyer von Viligenn, ✳ beken̄ offenlich mit diszem
brief, ✳ das ich uf hùt, mentag nach sant Velentins
tag, nach Christi geburt vierzechenhundert und sechszig
jar, ze Viligen im dorf an gewonlicher richtstat ze gericht
geseszen bin ✳ an stat des edlenn und strengen hernn,
her Marquarts von Baldeck, riter, hern ze Schenkenberg, mins gnedig₎ herrenn ꝫcꝭ. ✳ und wist der selb
brief ein mùt kernen̄ geltz jerlichs zinszes ✳ uf sant
Martins tag fallend, ✳ von Heinrich Vogt zu✳ Vilig₎ ✳
durch Heinrich Kalth ✳ als ein vogt Belinen Alapherin
Staatsarchiv
AARGAU
mit zwölf guldin houptguͦtz Rinscher erkouft ✳ und darmit
widerkeùfig und ablösig, ✳ und den brief hat besiglet Hans
Goùwenstein̄, obervogt, ✳ an stat des von Baldeck ✳ ꝫꝭ.
und nach verhör des selben houptbriefs ✳ begert min her
hofmeister, ✳ den in kraft ze erkennenn, ✳ und satzt darumb
zuͦ recht. ✳ und als der selb brief eigentlich verhört, besichtiget, ✳ gantz ufrecht an berment, schrift und sigel und
unbreschaft erfundenn, ✳ ward uf min, genant₎ richters,
umfrag ✳ mit einheliger urtel zuͦ recht gesprochen und
erkent, ✳ das diszer brief so ufrecht, unversert und gantz
erfunden̄, ✳ das der fùrhin ✳ als biszhar ✳ mit sinem inhalt,
puncten̄ und artiklenn by sinen kreft₎ ungeschwechert
beliben soͤlle ✳ und der zinsz nach dem houptguͦt uszgericht
und geben werden̄ soͤlte. ✳ semlicher urtel ✳ obgedachter
min her hofmeister besiglet urkund begert, ✳ das im
under min, genant₎ richters, insygel besiglet ✳ mit
urtel von gerichts wegen zegeben erkent ward, ✳
doch mir, minen erben und nachkomen̄ unvergrifen
und an schaden̄. ✳ geben in bysin der erberenn Hans
Zimberman, Anthoni Schmid von Vilig₎, ✳ Fridlin Mercklin, ✳ Fridlin Sen̄ von Remig₎, ✳ Hans Schafner von
Rinykēn, ✳ Uͦli Dùfel von Rùfenach und ander gnuͦg
des gerichts, ✳ uf den̄ vierzechenden tag heùwmonats,
des jarn des heren gezalt fùnfzechenhundert dryszig
und nùn jar.
Konigsf. 950
Staatsarchiv
AARGAU
umb j mt✳ kernen gelts
geg₎ Hans Kilchherˀ zù Viling₎
umb ✳ 12 ✳ gùld₎ uf ablosùng
erkoùfft
K
✳ P ✳ 39
Nͦ✳ 2 ✳